“Acció UV-Ucraïna” amb l’Ambaixador d’Ucraïna davant l’ONU | Acció UV-Ucraïna\n04/01/2017 05/01/2017 admin\nEl 3 de gener, Fernando Carbonell Mestre, membre d’aquest Col·lectiu, durant la seva visita privada a la ciutat de Nova York, va ser rebut per l’Ambaixador Representant Permanent d’Ucraïna davant l’Organització de les Nacions Unides, Sr. Volodymyr Yelchenko.\nLa trobada, que va tenir lloc al edifici de la Representació Permanent d’Ucraïna, situat prop de la seu de l’ONU enmig del veïnat novaiorquès de Manhattan, va transcórrer amb la presència del Primer secretari de la missió, Oleh Nikolenko, i es va mantenir en un clima d’entusiasme.\nEspanya i Ucraïna compartien tasca, durant el 2016, en el consell de Seguretat de l’ONU (Espanya va ser elegida com a membre no permanent per al període 2015-2016 i Ucraïna per al període 2016-2017), el que ha sigut un punt de referència en la conversa.\nFernando Carbonell va presentar als diplomàtics ucraïnesos la tasca que des de la Universitat de València -i amb el seu suport- resulta en la divulgació de temes sobre Ucraïna, en principi accessible per al món hispà en general, que intenta contribuir al diàleg intercultural i acadèmic.\nEl representant de “Acció UV-Ucraïna” es va centrar en l’exemple de la publicació del llibre de traduccions a l’espanyol de documents inèdits sobre l’entrada d’Ucraïna a l’ONU, “Destino San Francisco 1945: Ucrania, Estado miembro y fundador de la ONU“, que pot ser interessant reeditar.\nL’Ambaixador Representant Permanent d’Ucraïna va rebre gratament la col·lecció d’edicions de “Acció UV-Ucraïna” i ha avançat que destinarà un exemplar del citat llibre a la Biblioteca Dag Hammarskjöld de les Nacions Unides. Així mateix, l’Ambaixador va ser obsequiat amb l’exemplar “Cavaller” de la col·lecció de socarrats de La Tenda de la Universitat de València, mostra d’art medieval valencià. Portat tot en una bossa institucional amb l’escut de la UV, l’Ambaixador va fer una broma: “the bag is important”.\nVolodymyr Yelchenko, agraint tot, va assegurar que parlarà d’aquesta reunió amb el seu homòleg espanyol a l’ONU (l’Ambaixador Representant Permanent Román Oyarzun Marchesi).\nEn març del 2016, dos representants del Col·lectiu van mantindre en Roma una similar visita de cortesia amb l’Ambaixadora d’Ucraïna davant la Santa Seu: perquè allà on anem, portem a la Universitat de València per davant.\nEls nostres temes de l’any 2016


en Lloguer Barcelona Sarrià-Sant Gervasi Bosc - Carretera De Les Aigües\nen Lloguer a Barcelona\nCasa de lloguer reformada, a Sarrià - Sant Gervasi, al barri de Sarrià de Barcelona. L'habitatge és una casa estil tríplex amb terrassa de 18m2, terrat de 68m2 i un pati que envolta l'habitatge d'uns 50m2. L'habitatge disposa d'un pàrquing de 46m2 a la planta inferior. La segona planta del pis és on trobem la part habitable de 86m2, amb terra de parquet, calefacció de radiadors de gas i finestres d'alumini i fusta doble vidre. El saló menjador és molt lluminós i disposa de cuina americana equipada amb forn, rentavaixelles i vitroceràmica, i amb sortida a la fabulosa terrassa del pis. La casa està dotada de tres habitacions, una dobles amb armaris encastats i dos individuals. El bany té perfectes acabats i plat de dutxa. La casa està situada en zona molt tranquil · la, aïllada del soroll i la contaminació de la ciutat, prop de la carretera de les aigües, però a escassos minuts de la Plaça de Borràs i del transport públic, ben comunicat amb el centre de Barcelona.


Óscar Rubio: "No ens senta bé pensar més enllà del següent partit"\n20/05/2022 | 03:50\nÓscar Rubio: “No ens senta bé pensar més enllà del següent partit”\nCom l’arribada de la primavera, la il·lusió ha tornat a colpejar fort la parròquia arlequinada. Les dues victòries consecutives contra San Fernando i Albacete tenen el Sabadell a només dos punts del playoff. Tot i això, només són desens i la igualtat per accedir a les cinc primeres places és altíssima quan encara queden vuit jornades de lliga. Óscar Rubio, que va tornar diumenge passat a disputar un partit després de la seva lesió ara fa gairebé dos mesos, ha comparegut avui a la roda de premsa prèvia al partit contra el Betis Deportivo. El lateral arlequinat ha explicat que la seva lesió ha estat complicada: “Els primers pronòstics eren d’unes 12 setmanes de baixa i hem pogut retallar terminis. Em vaig trobar bé a la tornada a la gespa“.\nAfortunadament, la tornada del lleidatà als terrenys de joc ja s’ha produït i arriba al tram final de lliga. Ara bé, Rubio, com la resta de l’equip, no pensa més enllà de dissabte. “Hem après després de les dues derrotes a casa. No ens senta bé pensar més enllà del següent partit. No ens volem desviar del camí i estem amb la idea del míster”, ha apuntat Rubio. A més, el futbolista del Centre d’Esports ha destacat la “millora defensiva” de l’equip. Finalment, parlant sobre el partit de dissabte contra el Betis Deportivo, Óscar Rubio ha explicat que pot ser un “partit trampa” i que l’equip haurà de donar-ho tot. “Sabem què ens pot passar si no sortim com ho vam fer contra l’Albacete. La idea que tenim és anar sumant punts i ja veurem on estem quan acabi la temporada“, ha conclòs.\nEtiquetes: Betis Deportivo, CE Sabadell, Óscar Rubio, Primera RFEF


Sallent demana la llibertat de Laura Gómez i exigeix la prohibició de les pilotes de goma | Candidatura d'Unitat Popular\nSallent demana la llibertat de Laura Gómez i exigeix la prohibició de les pilotes de goma\nLa Candidatura d'Unitat Popular de Sallent (Bages) va presentar ahir dilluns, en el decurs del plenari municipal, dues mocions amb caràcter antirepressiu. D'una banda per exigir la prohibició de las pilotes de goma i, d'una altra, per reclamar la llibertat de la sindicalista Laura Gómez, secretària d'organització de la CGT de Barcelona empresonada injustament des del passat 25 d'abril. Totes dues mocions han estat aprovades per majoria absoluta, de 8 vots a favor i 5 abstencions, corresponents als cinc regidors de CiU. L'equip de govern, conformat per un bipartit local de CiU i el PSC, ha dividit el seu vot.\nEn la presentació de la primera moció, el regidor Albert Junyent ha recordat que en els darrers anys sis persones han perdut un ull a Catalunya per les lesions irreversibles produïdes per aquest tipus de munició policíaca, del qual la UE ja n'ha exigit la desaparició abans del 2013. Junyent ha recordat també la tasca de l'Associació Stop Bales de Goma, ha enumerat les ferides greus sofertes per diverses persones durant el decurs de la darrera vaga general i ha tingut un record especial cap al ciutadà basc Iñigo Cabacas, 'assassinat per una pilota de goma disparada per l'Ertzaintza el passat 5 d'abril'.\nEn el torn de posicionaments, tots els grups municipals s'han sumat a la moció a excepció del CiU, que ha optat per abstenir-se. ICV i ERC han manifestat el seu 'suport total' i el PSC ha volgut afegir que aquesta munició 'és del tot aleatòria, mai no saps on van, a qui toquen i a qui poden tocar'. La moció s'ha aprovat, doncs, per majoria absoluta amb l'abstenció de CiU. Abans de ser votada, el regidor de la CUP s'ha adreçat a CiU per recordar-los que l'abstenció 'no dirà pas res a totes les persones ferides'. Aquesta intervenció ha motivat la resposta de Xavier Serramalera, regidor de CiU, que ha afirmat que 'la nostra abstenció no és un si; no hem dit que estiguem d'acord; hem contrastat els seus usos' -s'ha sobreentès que amb Interior-, tot afegint 'què és clar que hi ha ferits i què les conseqüències són les que són'.\nLa segona moció presentada per la CUP s'ha aprovat amb els mateixos suports per denunciar l'empresonament injustificat de Laura Gòmez, secretària d'organització de la CGT de Barcelona privada de llibertat des del passat 25 d'abril. Laura Gòmez segueix engarjolada pel simple fet d'haver participar en una perfomance de denúncia davant la Borsa de Barcelona en el decurs de la darrera vaga general del 29M. La moció reclamava solidaritzar-se amb la Laura; exigir la seva immediata posada en llibertat; denunciar la coartada repressiva de Felip Puig contra els moviments socials que justifica la involució democràtica en drets i llibertats; i visibilitzar l'excepcionalitat penal, processal i penitenciària que ha caracteritzat l'empresonament de Laura Gómez. Junyent ha llegit també el comunicat unitari de la CGT. Sotmesa a deliberació, ICV, PSC i ERC -'no entenem que està passant, quan lladres com Millet, uns quants banquers o el gendre del rei estan al carrer'- han manifestat el seu suport, mentre CiU s'ha limitat a comunicar la seva abstenció adduint que 'no entra en qüestions de la justícia'. Aquesta valoració ha estat replicada pel regidor de la CUP, que li ha repòs que 'si Laura està a la presó és, precisament, perquè CiU ha entrat a la Justícia'.\nEn el torn obert a veïns i veïnes, Anna Gabriel Sabaté, militant de la CUP local, ha demanat paraula per adreçar-se als regidors de CiU que s'han abstingut doblement: 'els drets pels que lluitem també van per vosaltres i els vostres fills; a vosaltres mai us fotran un ull perquè mai sortireu al carrer; però cal dir que la vostra abstenció no és res més que posar-se de part dels més forts i mirar a una altra banda davant la vulneració de drets fonamentals'. En relació a l'abstenció de Laura Gómez, els ha suggerit que 'potser també us abstindreu quan ens empresonin a nosaltres, que som els vostres veïns'.


IB3 | L'aigua corrent de 18 municipis de les Balears no és apta per al consum\nIB3 Notícies > societat > L’aigua corrent de 18 municipis de les Balears no és apta per al consum\nL’aigua corrent de 18 municipis de les Balears no és apta per al consum\nLa majoria de valors positius són per excés de nitrats, clorur i sodi\nManacor, Felanitx i Santanyí són els municipis on l’aigua potable és més dolenta. Fins a 10 zones presenten problemes de conductivitat, nitrats, clorur, sodi i, fins i tot, carboni orgànic. On estan pitjor és a Cala Llombards, Cala Santanyí i un dels tres sectors del propi poble de Santanyí, exactament la xarxa de subministrament de s’Hort d’en Roig. Superen per 7 el valor permès de sodi o per 10 el de clorur.\nA Ariany l’aigua destinada a ús públic també duplica l’índex de nitrats. Impossibilitats de deixar d’extreure aigua dels aqüífers perquè es regenerin per mor de la demanda constant, el poble del pla espera amb ànsia que arribi la connexió amb Manacor que dugui aigua de la xarxa de sa Costera i de sa Marineta.\nEls veïnats estan cansats de fer caramboles per tenir aigua per beure i cuinar. Molts d’illencs confessen que només escuren, posen la rentadora i es dutxen amb l’aigua que surt de les canonades. Per la resta, paguen aigua embotellada.\nLloret de Vistalegre i sa Pobla que darrerament havien mostrat indicadors positius, en la darrera anàlisi de control l’11 de març tot va sortir negatiu. I això que la sequera empitjora la qualitat de l’aigua. Les reserves dels pous que estan per sota del 40% de la seva capacitat es més fàcil que es contaminin.\n39 xarxes de distribució en mal estat\nSi miram amb més detall quins són els municipis on l’aigua no és apta per al consum humà. A Mallorca són 10 municipis que tenen afectades 19 xarxes de subministrament. A Menorca 6 poblacions, només a Ferreries i Alaior l’aigua corrent és potable, i a Eivissa es troben 2 municipis afectats. En total, a l’arxipèlag 39 xarxes de distribució estan en mal estat i duen a les llars aigua no potable.\nA Mallorca, hi ha 16 nuclis amb excés de Nitrats, que en un consum constant pot derivar en problemes de salut especialment en nadons i dones embarassades. El pitjor cas el trobam a s’Horta, a Felanitx, que triplica el valor permès per Ministeri de Sanitat. També en aquests municipis trobam 10 positius per Clorurs, 6 per Sodis i un cas d’Enterococs, que és un bacteri indicador de contaminació fecal. Un índex aquest darrer detectat a Inca al setembre passat i que encara està vigent. L’anàlisi va donar 4 punts quan el valor hauria de ser zero.\nA Menorca, on tenim 6 municipis on l’aigua no és potable, hi ha 16 xarxes contaminades. Tenim 14 zones que passen els nivells admesos, per poc, de nitrats, el més elevat a Cala Llonga, a Maó. La situació millorarà a Cala’n Bosch i Cap d’Artrutx amb l’arribada d’aigua dessalada, però Menorca també destaca per ser l’única illa on trobam els paràmetres de Terbolesa i Nitrits, indicador aquest, també de contaminació fecal recent.\nFormentera no mostra cap valor no apte. Mentre que a Eivissa en canvi, a Santa Eulària, a la xarxa de distribució de Cala Mestella trobam Arsènic a l’aigua lleugerament per sobre del valor recomanat per l’Organització Mundial de la Salut. Es tracta d’un element químic molt tòxic. També presenta Sulfats en valors molt elevats.\nJuan Mateo Horrach 06/05/2019\nBon reportatge. Ja ho venim denunciant fa temps. A “iagua” pots trobar varis articles. El darrer “ver para creer”.\nHeu tallat es video abans de parlar d’Eivissa ciutat. Per favor informau de la situació d’aquest municipi. Jo estic bebent aigua de l’aixeta. Gràcies!\nPerdó, evidentment el municipi marcat és Sant Josep. (Però afecta a nuclis de l’entorn de Vila i del de Sant Antoni també)


Riberaonline: Unió de Pagesos aconsegueix el compromís del Ministeri i el Departament d’adequar el mòdul de l’IRPF per als productors d’arròs del Baix Ebre afectats pel cargol poma\nUnió de Pagesos aconsegueix el compromís del Ministeri i el Departament d’adequar el mòdul de l’IRPF per als productors d’arròs del Baix Ebre afectats pel cargol poma\nEl Ministeri d'Agricultura i el Departament d'Agricultura s'han compromès a adequar el mòdul de l'IRPF per als arrossaires dels municipis del Baix Ebre afectats pel cargol poma (l'Ampolla, Camarles, l'Aldea i Deltebre) després de la proposta que els ha adreçat Unió de Pagesos amb aquest objectiu. Aquesta adequació ja s'aplicaria per a l'exercici fiscal del 2016.\nEl sindicat va fer arribar al Ministeri el 10 de febrer un informe de petició per a l'adequació del mòdul dels productors d'arròs de l'hemidelta esquerre, afectats en diferent grau pel cargol poma. La petició es basa en l'augment significatiu de costos de producció que ha hagut d'assumir aquesta pagesia, que el sindicat estima en 554,40 euros per hectàrea, per afrontar la lluita contra la plaga. La petició s'adreçava a una adequació estructural, és a dir, permanent d'aquests mòduls. El Ministeri ha acceptat estudiar una adequació excepcional per al 2016, a la qual donarà suport el Departament.\nUnió de Pagesos valora positivament que les dues administracions acceptin estudiar en quin grau cal aplicar aquesta adequació de l'IRPF. Cal recordar que la plaga afecta més de 5.000 hectàrees del marge esquerre del Delta de l'Ebre de les 9.000 hectàrees existents, i que el marge econòmic de les explotacions afectades s'ha reduït un 45% des del 2009 com a conseqüència de la lluita contra el cargol poma.


Episodi 994 | One Piece Català Wiki | Fandom\nEl cara a cara dels Beines Roges - Kikunojo vs: Kanjuro\nCapítol 985 (p. 13-19)\nCapítol 986 (p. 2-5)\nEl cara a cara dels Beines Roges - Kikunojo vs: Kanjuro és l'episodi 994 de One Piece.\nAmb l'arribada de la Big Mom, en Kaido i ella anuncien que el seu pla és fer-se finalment amb el famós tresor, el One Piece, trobar les |armes ancestrals i desequilibrar l'ordre mundial. A més, el projecte Nova Onigashima significa fer que fins i tot la gent de la Capital de les Flors treballi construint armes, i convertir el País de Wano en el paradís pels pirates. En sentir-lo, l'Orochi s'enfada amb en Kaido, i li recorda que és ell el shogun i que el que ha de fer és matar a en Momonosuke, però en Kaido en comptes d'escoltar-lo, li talla el cap a l'Orochi, cosa que deixa en xoc a tots els presents.\nMentrestant, la Kiku segueix lluitant contra en Kanjuro, i encara no accepta que tota la seva relació hagi estat una mentida. Però finalment, accepta que no tornarà a veure el Kanjuro que ella coneixia i acaba tallant-lo amb l'espasa, i ell cau a terra. Poc després, en Kin'emon i en Denjiro s'uneixen al grup, i alguns dels Beines Roges plora per la mort del Kanjuro que ells coneixien. Aleshores, en Kin'emon veu a l'Izo i se saluden, i aleshores en Kin'emon li pregunta si està preparat per morir. Després d'això, se'n van cap a l'interior d'Onigashima.\nEn Ruffy i Yamato que havien estat amagats escoltant a en Kaido, acaben caient des del sostre i aleshores en Ruffy mana a Yamato que el dugui fins on és en Kaido perquè ha de salvar a en Momonosuke. Mentre tots dos es dirigeixen cap allà, en Kaido segueix explicant el seu pla. Dona cinc segons als subordinats d'Orochi perquè decideixin si unir-se a ells o morir, i finalment explica que pensa traslladar Onigashima fins la Capital de les Flors, i que a més, pensa fer que el seu fill Yamato sigui el nou shogun. En sentir aquesta última idea, Yamato s'enfada molt, i juntament amb en Ruffy deixen de córrer pels passadissos per obrir-se pas a través de les parets.\nLa Robin explicant a en Jinbe què són les |armes ancestrals\nEn Momonosuke pensant en la seva germana Hiyori i la seva mare, la Toki, quan està espantat per en Kaido.\nLa lluita entre en Kanjuro i la Kiku es mostra i també la derrota del primer.\nL'anime allarga l'escena on l'Orochi està enrabiat en sentir el pla d'en Kaido de convertir la Capital de les Flors en una fàbrica d'armes.


Història, tradició i cultura - Centre Històric d'Andorra la Vella\nPer entendre el conjunt de les festes i els costums d’Andorra cal tenir en compte tant el seu caràcter cultural català com l’especificitat de la seva situació geogràfica i de la seva història.\nPer això, a més de les grans semblances entre les festes del Principat i les de les regions veïnes, cada parròquia, cada poble, cada barri ha anat adquirint peculiaritats respecte a d’altres parròquies, viles o poblets de les valls d’Andorra.\nLa història de la vila és llarga. A la plana d’Andorra la Vella tenim documentats assentaments humans ja des del segon mil·leni aC. Caldrà esperar però, fins al segle IV dC per trobar restes d’una certa importància – en aquest cas d’una fortificació-, al Roc d’Enclar, lloc que es converteix en un dels principals nuclis habitats d’Andorra on, al començament del segle VIII, es construeix una de les primeres esglésies del país.\nLa primera menció escrita d’Andorra la Vella apareix al segle IX, en l’acta de consagració de la catedral de la Seu d’Urgell. A partir d’aquest moment, la parròquia i la vila jugaran un paper essencial en l’esdevenidor del Principat. S’hi reunirà el Consell de la Terra, actual Consell General, que té la seva seu a la Casa de la Vall des de l’inici del segle XVIII. La culminació d’aquesta rellevància és el reconeixement formal, a la Constitució, d’Andorra la Vella com a capital de l’Estat.\nSi bé moltes tradicions s’han perdut amb el decurs dels anys, actualment tant el Comú com els habitants de la parròquia intenten recuperar i arrelar els costums que els són més propers per la seva importància i per l’adaptació que en fan a la seva manera de viure.Al llarg de l’any, gairebé totes les festes i tradicions popularscoincideixen amb celebracions religioses o amb cicles naturals de la terra. Exemples significatius són el ball del Contrapàs, les falles de Sant Joan i l’escudella de Sant Antoni.


Estudio Maignon Barcelona Espanya - Ofertes d'hotels amb els MILLORS DESCOMPTES EN LÍNIA\nMaignon,32, Gràcia, Barcelona, Espanya, 08012 - Veure al mapa\nMés informació sobre Estudio Maignon\nConvenientment situat a Barcelona, Estudio Maignon és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEstudio Maignon ofereix un servei impecable i compleix amb totes les exigències dels més experimentats viatgers. L'hotel ofereix accés a una gran gama de serveis, inclosos Wi-Fi gratuït en totes les habitacions, Zones públiques amb Wi-Fi, aparcament de cotxes.\nGaudiu de les comoditats d'alta gama com ara aire condicionat, calefacció, balcó/terrassa, telèfon, aparell de televisió per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Estudio Maignon no troba competidors en cap categoria.\nNúmero de Identificación Fiscal: HUTB-004658\nEn arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Número de llicència: HUTB-004658\nTots els tipus de viatgers (61) Parelles (32) Viatgers en solitari (5) Famílies amb infants petits (14) Famílies amb infants grans (4) Grups (7)


El Consorci internacional de mitjans catòlics, compromès amb la veritat | Catalunya Religió\n- Catalunya Religió, soci fundador d’un consorci internacional contra la desinformació sobre les vacunes\nLaura Mor ha presentat Catalunya Religió als membres del consorci.\n(CR) Aquest dimecres a la tarda s’ha celebrat la primera conferència online del Consorci de mitjans catòlics internacional, creat el mes de març per combatre la desinformació sobre les vacunes contra el COVID-19 entre les comunitats cristianes. L’esdeveniment ha comptat amb la participació de tots els membres del consorci, entre els quals hi ha el portal Catalunya Religió, un dels socis fundadors.\nUn per un, els 32 mitjans de comunicació i els experts d’arreu del món que en formen part s’han presentat i han expressat el seu interès comú en la cerca de la veritat, com indica el títol de la trobada: “Junts contra la desinformació sobre la vacuna de la Covid-19”. L’acte l’han presentat Sílvia Costantini, cap de continguts del consorci i Directora de Comunicacions i Relacions Institucionals d’Aleteia, Míriam Díez, Directora de Global Engagement a Aleteia, i Alba Sabaté, coordinadora del consorci.\nEntre els experts que formen part del consorci hi ha Francesc Torralba, professor de la Universitat Ramon Llull, que ha explicat perquè és essencial distingir les notícies vertaderes de les falses: “La veritat és bàsica per la confiança, i necessitem que els nostres mitjans transmetin confiança a la societat per distingir la bona i la mala comunicació.”\nvacunes, Consorci, comunicació, Acció Social, Comunicació


El nou model de pràctiques plantejat pel CEJFE perjudicarà els futurs educadors i educadores socials de l’àmbit de justícia\nEl nou plantejament de les pràctiques en l’àmbit de justícia és insuficient, amb reducció del número d’hores de pràctiques i revisió del número de places cada 4 anys.\nEl CEESC hem demanat formalment una reunió amb el Departament de Justícia per intercanviar opinions i demanar una reconsideració dels canvis fets.\nDes del CEESC ens unim al malestar expressat per diferents universitats de Catalunya pel que fa al nou plantejament de les pràctiques universitàries en l’àmbit de justícia, que afecta, entre altres, el grau d'Educació Social.\nTot i que es valoren positivament alguns dels canvis que ofereix el nou model de pràctiques plantejat pel Centre d’Estudis Jurídics i Formació Especialitzada (CEJFE), com ara la millora dels informes de valoració que es demanen als tutors del CEJFE, un dels punts perjudica greument la formació de professionals en l’àmbit de justícia: la reducció del número d’hores de pràctiques a realitzar pels estudiants als diferents centres de Justícia, amb un màxim de 150 hores.\nEls plans d’estudis de gran part dels graus d’Educació Social de les universitats catalanes estableixen entre 300 i 400 hores de pràctiques i, tot i que des del CEJFE s’han proposat dues possibilitats per arribar al total d’hores establert, la realitat és que aquestes hores no es poden suplir de cap manera.\nLa opcions proposades són que el tutor/a de la universitat de l’alumne supleixi la manca d’hores de pràctiques amb una altra feina teòrica o que l’alumne faci les hores que falten en un altre centre que no sigui proporcionat pel CEJFE. La primera proposta no és viable ja que els tutors i tutores tenen un número assignat de crèdits de docència i no es poden sumar més tasques a la seva feina. La segona proposta és totalment inviable a nivell organitzatiu i es considera perjudicial a nivell formatiu, ja que un alumne fa un pràcticum per poder-se formar adequadament en un àmbit.\nPer altra banda, també estem al costat de les universitats en el desacord d’adjudicar el número de places de pràctiques a cada titulació i universitat segons el número de graduats de l’any anterior, ja que no té cap tipus de relació el número d’estudiants que cursen l’assignatura de pràctiques externes amb el número d’estudiants que es gradua a cada curs acadèmic, ja que pot variar d’un any per un altre.\nUn altre punt a tenir en compte és que des del CEJFE es proposa fer la revisió del número total d’ofertes de pràctiques cada 4 anys. Aquest fet perjudica greument els estudiants que han de cursar les pràctiques externes ja que la seva matrícula és anual i per a cada curs acadèmic, i implica que si un any hi ha un increment de matrícules d’estudiants en pràctiques, aquest increment no es veurà reflectit en el número disponible de places de pràctiques en l’àmbit de justícia, ja que la revisió del número de places es farà cada 4 anys.\nTotes les propostes del Centre d'Estudis Jurídics i Formació Especialitzada han estat fetes sense un diàleg previ ni una anàlisi de la situació dels ensenyaments dels graus respecte de les pràctiques.\nPer tot l’esmentat en aquest escrit, demanem una reconsideració dels aspectes que s’hi tracten, ja que, de tirar-se endavant aquest nou model, molts alumnes del grau d'Educació Social perdran l’oportunitat de realitzar les seves pràctiques en l’àmbit de justícia ja que només és possible fer-les a través del CEJFE. En conseqüència, també perjudicarà els futurs professionals de l’àmbit de justícia del país.\nPer tal de poder intercanviar opinions respecte d’aquest tema, el CEESC hem demanat formalment una reunió amb el Departament de Justícia.


B&B Anxa Gallipoli Itàlia - Ofertes d'hotels amb els MILLORS DESCOMPTES EN LÍNIA\nVia Parini 7, Gallipoli, Gallipoli, Itàlia, 73014 - Molt bona ubicació - Veure al mapa\nMés informació sobre B&B Anxa\nTant si es tracta d'un viatge de plaer com si és de negocis, B&B Anxa és una elecció d'allotjament magnífica quan visiten Gallipoli. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Castell Angevin, Mercat de Peix, Basilica di Sant'Agata.\nAprofiti's de la riquesa de serveis i avantatges d'aquest hotel de Gallipoli. Els clients de l'hotel poden gaudir de recepció 24 hores, express check-in/check-out, magatzem d'equipatge, transport hotel/aeroport, habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent equitació. Sigui quina sigui la seva raó per visitar Gallipoli, el B&B Anxa és el lloc perfecte per una estimulant i emocionant escapada.


Nom: ERMITA DE SANT FRANCESC\nAdreça: c/ de l'Ermita, s/n\nLocalització: Blanes - Urbanització Cala Bona (Selva)\nNúm. Registre / Catàleg: 8661-I\nLa façana està formada per una porta amb llinda de pedra i tres finestres, dues de rectangulars a banda i banda de l'entrada i un òcul d'un sol bloc sobre la porta. L'absis és de planta rectangular i cobert amb volta de canó de mig punt. El presbiteri està elevat uns centímetres de la nau. L'accés, per a salvar el desnivell es fa per una escala. Els interiors no tenen ornamentació ni mobiliari, a part de les fornícules buides i la pica d'aigua beneïda.\nEl seu estat actual és dolent a causa dels problemes d'humitat. El teulat és ple d'herbes i per culpa del xiprer adossat a la façana el sostre no drena bé l'aigua. Edifici de planta rectangular, orientat a ponent, de nau única i absis quadrat. Té la coberta exterior a dues aigües i un campanar d'espadanya sobre la porta d'entrada. El sostre interior també és a dues aigües, de fusta.\nLa façana està formada per una porta amb llinda de pedra i tres finestres, dues de rectangulars a banda i banda de l'entrada i un òcul d'un sol bloc sobre la porta. L'absis és de planta rectangular i cobert amb volta de canó de mig punt. El presbiteri està elevat uns centímetres de la nau. L'accés, per a salvar el desnivell es fa per una escala. Els interiors no tenen orn...\nSembla ser que l'origen de l'ermita està en la ressolució d'un conflicte entre els propietaris de l'almadrava de pesca de tonyina de Cala Bona i la comunitat del convent de Sant Francesc. Com es pot comprovar en fotografies antigues i anteriors als anys cinquanta del segle XX, les runes de la part nord corresponen a una casa adossada a l'ermita, ja fos un mas o la casa de l'ermità.\nActualment, i des de 1906, cada 28 de juliol i com a fi de la festa major s'hi celebra un aplec popular anomenat "de l'amor". El 1908 s'hi va celebrar l'arribada d'aigua conduïda a aquell paratge. Ermita erigida pels propietaris de l'almadrava de Cala Bona dedicada a Sant Francesc des de 1681, com indica la inscripció de la llinda, que diu el següent: "En lo añ 1681 a 3 de desembre los señors de la almadrava de calabona erigiren esta capella per a culto de st. Francisco Xavier de la Compañia de Iesus com a patró de la almadrava i posa la primera pedra el Rt. Pa. Francisco de Poch de la Compañia de Iesus. Calificador del St. tribunal dela inquisició de Cataluña. Examinador sinodal del Bisbat de Barcelona."\nSembla ser que l'origen de l'ermita està en la ressolució d'un conflicte entre...\n1990-2000. Manteniment (pintura i enjardinament exteriors)\nCOAC Girona Fitxa núm. 3650


Estudiar Ciclo formativo - Professions amb vocació, professions de cor\nPoder dedicar-te al que més t'agrada i treballar en allò que realment t'apassiona és una de les millors sensacions, sobretot si el que fas és ajudar a aquells qui més ho necessiten. Vols veure la nostra selecció de professions amb vocació? Llavors no pots perdre't aquest post!\nPerò un segon, què és la vocació? "La vocació és l'interès o inclinació que sent una persona per dedicar-se a una feina, projecte o somni". Per tant, parlem de professions vocacionals totes aquelles que neixen des del cor. Entre aquestes es troben per exemple, les pròpies del sector sanitari, la docència i com no, les forces de seguretat o emergències. Són treballs amb valors en comú, doncs la dedicació als altres i la cura a les persones més necessitades són les claus principals. Vols saber quines professions hem destacat? Aquí te les presentem!\n1. Auxiliars d'infermeria, infermers i metges\nDins del sector sanitari trobem el major nombre de professions vocacionals. Auxiliars d'infermeria, infermers/es o metges, entre d'altres, acostumen a ser algunes de les formacions més demandades. Per què? Tant per la seva projecció professional així com pels valors que transmeten.\n2. Tècnics en Integració Social\nEls tècnics en Integració social ajuden a aquells qui més ho necessiten de forma incondicional. Quan algú pensa en estudiar el cicle formatiu de Tècnic Superior en Integració Social ho fa principalment pensant en tot allò que pot aportar als altres mitjançant la seva dedicació i el seu esforç.\n3. Cuidadors de persones en situació de dependència\nUna altra professió totalment de cor, és la de Tècnic en Atenció a persones en situació de dependència. Fa només uns dies celebràvem el dia del cuidador amb la finalitat de recolzar i reconèixer el gran treball que realitzen. La seva labor és fonamental i totalment vocacional per la cura i dedicació als nostres malalts i majors.\n4. Forces de seguretat i emergències\nProfessions com la de policia, bomber o tècnic en Emergències Sanitàries també les destaquem en aquest post com a professions vocacionals. Acostumen a ser feines on la preparació, la disciplina i els valors són molt més forts, i on a més la seva prioritat és la salvaguarda de la vida dels altres.\n5. Docència i ensenyament\nA Cedesca comptem amb un equip docent professional i qualificat. Els professors són, juntament amb els alumnes, el motor del nostre centre. Les seves ganes d'ensenyar així com la seva passió i vocació són totalment notòries. La garantia que la docència és totalment vocacional? El seu gran entusiasme per l'educació i l'ensenyament!\nAixí que recorda que les professions de cor només es poden exercir amb passió i dedicació total! A Cedesca som conscients de la importància de l'elecció d'aquella professió que et satisfaci i que compleixi amb totes les teves expectatives. Així que som-hi, comenta'ns a què et vols dedicar!\nEl teu futur professional és important i encara ho és més si és de cor!\n5 tips de relajación y motivación para estudiantes 19-10-2018\nOrganizar tu día a día y destinar tiempo a tus estudios es primordial para no dejarlo todo al final y agobiarte. Sabemos que… MÉS


El Ayuntamiento de Alzira concede a Bernat Estela la Insignia de Oro de la Ciudad - elseisdoble.com\nUn Ninot Indultat de Bernat Estela\nEl Ayuntamiento de Alzira concede a Bernat Estela la Insignia de Oro de la Ciudad\nBernat Estela, artista faller\nBernat Estela va nàixer a Alzira el 16 d’abril de 1966. És casat i té tres fills. De xiquet va anar al col•legi Blasco Ibáñez, on ja col•laborava en la realització de la falleta de l’escola i destacava en l’àrea de manualitats. Després va passar a l’Institut de Formació Professional, on cursà estudis d’Administratiu, encara que ell haguera preferit escollir Arts i Oficis.\nVa començar a treballar en el taller de l’artista Julio Monterrubio fins l’any 1993, quan va decidir establir-se pel seu compte. Al principi feia nomès falles infantils.\nVa plantar la seua primera falla en 1989 per a la comissió de Pintor Andreu d’Alzira, de la qual és faller. Enguany justament fa vint anys d’eixa primera falleta. Aquell any, va obtindre el primer premi de la secció especial i el ninot indultat de les falles d’Alzira. Bernat Estela ha sigut un gran impulsor dels monuments infantils a Alzira.\nAl llarg d’estos vint anys en què ha estat fent monuments fallers, han sigut molts el èxits que Bernat Estela ha aconseguit. Del seu taller han eixit unes cent falles i totes elles destaquen per la seua qualitat artística. Els ninots del senyor Estela es caracteritzen per la seua minuciositat i perfeccionisme a l’hora de treballar, la qual cosa li ha fet aconseguir molts primers premis i ninots indultats per tot arreu on ha plantat falles.\nL’any 1997 va debutar en el Cap i Casal realitzant una falla per a la comissió Arquebisbe Olaetxea-Sant Marcel•lí, dins de la secció especial.\nEn 1998 li van adjudicar el disseny de la falla de l’Ajuntament de València, que va estar fent durant cinc anys consecutius, i després en 2004 i en 2007. En total, l’artista alzireny ha plantat set vegades el monument municipal de València.\nEn 1999 guanyà, per votació popular, el ninot indultat de les falles de València, que es conserva en el Museu de la Junta Central Fallera de València.\nA més, ha realitzat altres falles per a diferents comissions de València, com Convent Jerusalem, la Plaça del Pilar, Ceramista Ros, Nou Campanar (estes en secció especial) i per a altres falles d’altres categories.\nAl llarg de la seua trajectòria professional ha fet monuments, a més de per a comissiones de València, per a altres d’Alzira, Carcaixent, Xàtiva, Tavernes, Silla, Dènia i Gandia.\nEn l’any 2003 començà a fer fogueres a Alacant, on enguany ha guanyat el primer premi de la secció especial i el ninot indultat de les fogueres infantils per votació popular. A més, en el Museu d’esta festa alacantina, ja té altres tres ninots indultats. També fa fogueres a Sant Vicent del Raspeig.\nEl seu camp professional s’ha estés molt, però on més disfruta el senyor Bernat Estela plantant les seues falles és a Alzira, el poble que ha sigut testimoni de la seua trajectòria i del seu progrés. Són molts els premis que ha obtingut en les falles d’esta ciutat i els ninots indultats que es poden contemplar en el Museu de la Junta Local Fallera d’Alzira.\nL’any 2007 esta entitat que agrupa les comissions alzirenyes li va atorgar la Insígnia d’Or en reconeixement dels seus mèrits artístics.\nDonat el seu amor per les falles, després de vint anys fent monuments continua posant tot el seu cor en cada falleta que fa, a la qual no li falta cap detall.\nEnguany el senyor Bernat Estela plantarà dos monuments a Alzira: un per a la falla Camí Nou, en secció especial, i altre per a la falla Sants Patrons, en secció primera, que, com tots el seus treballs, de segur que agradaran.


» Reforç Escolar APIMA DOCTOR COMAS\nAquí us presentam la informació referent al servei de reforç escolar per al curs 2021-2022\nL’APIMA posa en marxa el servei de reforç escolar per a aquells alumnes que necessiten un reforç positiu al seu propi procés d’aprenentatge.\nEs realitzarà una preinscripció i, si hi ha més sol·licituds que nombre de places oferides, seran els tutors els que seleccionaran els alumnes per poder fer la inscripció definitiva. Les preinscripcions es realitzaran únicament per via telemàtica a través de l’enllaç indicat més avall.\nEl reforç escolar començarà el dia 13 d’octubre i es perllongarà fins al 27 de maig. Els grups hauran de tenir un mínim de 8 fillets per començar l’activitat. Cada setmana hi haurà una sessió de 90 minuts.\nEl cost anual del servei serà de 85 euros.\nLa preinscripció es pot realitzar a través del següent enllaç: https://forms.gle/CauPv2RbSZA1tGKc8\nUn cop feta la preinscripció s’haurà de realitzar el pagament en efectiu a Gestió 2000 (Av. Verge del Toro, 71). Donada l’actual situació sanitària, únicament es podrà anar a Gestió 2000 els dies 30 de setembre i 1 d’octubre de 7:00h a 8:00h i de 13:00h a 14:00h i s’haurà de dur l’IMPORT EXACTE de 85 euros.


C CA 4 Col·laboradors 53 Visites Bústia de suggeriments\n1. ETNOL/INDUM Peça de roba d’abric, de llargària variable, oberta per davant i sense mànegues. Des del s XIII, la capa era una de les principals peces de vestir masculines. Al llarg de la seua història ha presentat múltiples variants; algunes d’elles, a més del nom genèric de capa, han rebut un nom específic (arruelo , capot , etc.). En els protocols més antics conservats a Eivissa, del principi del s XVII, ja hi ha constancia d’aquesta peça de vestir, si bé en la major part dels casos només s’al·ludeix al teixit de què estaven fetes.\nDurant el s XVIII es continua documentant el seu ús per homes de tota extracció social, de qualitat més o menys fina, com fou en general a tota la Península Ibèrica. En el motí d’Squillace, ocorregut el mes de maig de 1766, entre altres qüestions socials es discutia la revocació de la pragmàtica sobre la vestimenta, que afectava la longitud de la capa.\nAl principi del s XIX es dugué la capa espanyola llarga, ampla i negra, que deixà pas, més endavant, a una de més curta i amb esclavina, fins que la seua convivència amb l’abric en preludià la desaparició (R M Martí), almenys en l’àmbit ciutadà. Especialment a partir de la segona meitat del s XIX, l’associació d’aquesta peça de vestir amb el capell de copa alta, va quedar reduïda als estrats populars i era indispensable per assistir a bateigs, bodes o enterraments, encara que a Eivissa, segons J. Castelló, a aquests actes només hi anaven amb capa, vestit negre i capell de copa les persones d’un cert rang.\nSegons el tipus de tela de què estan fetes, a les Pitiüses s’han trobat documentades diferents capes.\na) capes d’estamenya. Una capa d’estamenya formava part del vestit que un aprenent de sastre havia de rebre en acabar el seu aprenentatge, segons s’estipulava a l’escriptura corresponent, de l’any 1668 (Arxiu de la Corona d’Aragó, Canc Reg 4.358, fol 143). La seua acceptació al camp queda provada, p ex, el 1712, amb el registre d’una capa d’estamenya, junt amb «dos de vayeta», en un inventari del «Quartó de Balansat i lloch de Rubio» (APE, Ximeno núm 4, fol 141).\nb) capes de drap. De burell ordinari i superior devien ser les capes que, significativament, es registraren ja el primer quart del s XVII com de burell o de vint-i-quatre, que algunes vegades consta com a valencià, sota una o altra denominació. En aquell mateix període es daten diverses cites de drap de mescleta o mescla , en ocasions «de blau y verdosa» o «fosca» (APE, Bermeu, 1614-1619, fol 361v; íd, 1625, fol 84).\nEn el trànsit al s XVIII, figuren encara unes poques capes de burell, mentre que n’apareixen altres de drap, de color molsa, d’ametla tendra, fosques o negres, etc. A mesura que avançava aquella centúria, n’apareixen de drap blanc, blau i vermell. Vermella era, p ex, la capa de drap de muntanya inventariada amb altres dues de drap «diceiseiseno» (setzè ) en el «quartón de Santa eularia», l’any 1763 (APE, J Sala, 102v), encara que aquesta proporció no sigui indicativa del panorama general d’aquells anys, notòriament a favor de les de drap de muntanya. De drap de València, o de Barcelona, eren les que es registraren el 1712 i, novament, el 1763, (APE, Riera, fol 151v i 160; APE, J Sala, fol 123v); exemples als quals es poden afegir les de drap «de engre», identificades en els anys centrals d’aquest segle (APE, J Rosell, 1756, fol 100v).\nc) capes de seda. Devien ser les capes indicades especialment per a l’estiu, i molt poc difoses a Eivissa, pels pocs informes recollits. Tant al s XVII com al s XVIII corresponen algunes capes de camellot , bé de color negre —que tal vegada assolirien la tonalitat insultant d’«ala de corb»—, o molsa; en aquest darrer cas s’ha comprovat el folre de friseta del mateix color, en un exemplar inventariat a una casa de la «R. força de Yvisa», el 1710 (APE, A Arabí, fol 61v). Un altre exemple es refereix a «una capa de gorgoran negre», reconeguda el primer quart del s XVIII a la «vila mitjana» (APE, Bermeu, 1620-1623, fol 293v). Un altre exemple, lleugerament posterior, es refereix a «una capa de tafeta», igualment negra (íd, 1625-1628, s/f).\nd) capes diverses. De pebret era una capa documentada en el «quarto de les salines», amb «uns calsons y una casaca de mescla de pabret», al principi del s XVII (APE, Bermeu, 1614-1619, fol 33v). Altres exemplars, en aquest cas de baieta, han estat reconeguts des dels anys vint del mateix segle fins a la meitat del s XVIII, en què solen aparèixer al costat d’altres de drap, o d’estamenya, etc. En alguna ocasió es diu que es tractava «de vaieta de Mallorca comuna» (APE, Tur Riera, 1704, fol 54v), i altres vegades se n’indica el color negre. Una «Capa de barragan» documentada el 1693 a la «vila superior» (APE, Hervàs, fol 84) era de folre de «vayeta musca». Del final del s XVII era també la «Capa de Cordellat Roija», que constitueix l’únic exemple que s’ha trobat d’aquest teixit (APE, Hervàs, 1691, fol 184v). [LMP]\n2. NÀUT Disposició adoptada pel sistema propulsor i el timó durant un temporal, per tal d’aconseguir que el vaixell no avanci pràcticament gens i es formi una zona de calma a sobrevent. Posar-se a la capa és efectuar les maniobres necessàries per tal que un vaixell resti a la capa.\n3. NÀUT Gratificació que els noliejadors donaven al capità d’un vaixell per estimular el seu zel en l’execució del contracte.\n4. NÀUT Tros de lona enquitranada que envolta el pal d’un vaixell en la proximitat de la coberta i que, clavada aquesta, impedeix que entri aigua per l’afogament.\n5. NÀUT Àncora de capa. Embut de lona proveït d’un cèrcol de ferro i vàries bolines que, travessat a la mar, immobilitza el vaixell en mal temps. [APC/PVG]\n6. GEOL Estrat o formació pètria de gran extensió respecte a la seua potència. Sol ser de 0’5 a 2 m (quan és major i molt uniforme, la capa es diu banc, i quan és menor, llit). Les capes deuen la seua formació a dipòsits de llots al si de les aigües i, per tant, són horitzontals o pseudohoritzontals al seu origen. [BEP]\n7. DIAL Posició lànguida de les ales dels pollets malaltissos.\n8. DIAL La volta o coberta interior del forn.\n9. DIAL loc S’usa el refrany següent: amb sa capa d’en Perdigot, s’hi tapa qui pot.\nBartomeu Escandell Prats [BEP], Maria Magdalena Mateu Prats [LMP], Antoni Prats Calbet [APC], Pere Vilàs Gil [PVG]


Ilíada, Hades i Troia\nPàtrocle, pel seu pare, era un locri de la ciutat d'Opunt, però aviat va anar a viure a la cort de Peleu. Quan era encara un nen, Pàtrocle va matar el seu amic Clèsonim, fill d'Amfidamant, en una discussió durant un joc de tabes. Ell i el seu pare van haver de marxar a l'exili per evitar un enfrontament entre les dues famílies i es van refugiar al palau del rei Peleu de Ftia. Allà, Pàtrocle es feu amic inseparable del fill del rei, el príncep Aquil·les. En fer-se una mica més grans, foren enviats a Quiró, qui els ensenyà les arts de la guerra i de les lletres.\nObtingut de «https://ca.wikipedia.org/w/index.php?title=Pàtrocle&oldid=27898890»\nDarrera modificació: 28 jul 2021 a les 11:33


Canigó | Eolium\nEl Canigó ja no es diu “Canigou”\nPosted on 15 Juliol 2012 | Deixa un comentari\nVeig la noticia a Vilaweb el dia 15 de juliol de 2012.\nLa ministra d’Ecologia, Desenvolupament sostenible i Energia, Delphine Batho, ha declarat el massís del Canigó ‘Gran Paratge de França’ i li ha canviat oficialment la denominació francesa ‘Canigou’ pel seu nom en català. La declaració ofereix a la muntanya un grau de protecció major i la seva promoció al costat de la resta de paratges destacats de l’estat. En l’explicació que en fa el ministeri, considera el Canigó com una ‘muntanya sagrada dels catalans’.\nLa ministra Batho ha signat la declaració i ha reconegut ‘el valor excepcional del lloc, la qualitat del seu estat de manteniment, i l’interés com a projecte de preservació, de gestió i de posada en valor’. El Canigó és la tercera muntanya de l’estat francès declarada com a ‘Gran Paratge’ després del Montblanc i la Vall de la Clarée.\nEtiquetat Canigó, canigou\nCanigó i Llacs 2012\nPosted on 13 Juliol 2012 | Deixa un comentari\nPublicat dins de (França) Canigó i llacs 2012\nEtiquetat Canigó, pere el gran, refugi cortalets, rosselló\nCim del Canigó (2.784m)\nExcursió del 15 de juny de 2008.\nHa estat una excursió de dos dies per tal d’assistir a l’Aplec del Canigó. Vam anar a Vallmanya i d’allà fins el refugi, on vam dormir.\nA Valmanya, deixem el cotxe a l‘aparcament de Els Masos (1000m). Seguim els Rètols i GR-36 claríssim, puja amunt fort fins al Ras de Prat de Cabrera on s’uneix a la pista que puja des de Fillols. Rètol i pas amb marques GR-10 Variant que puja dret a l’esquerra. Es pot seguir la pista, que també és GR, però més monòton(la pista va fins el refugi de Cortalets, també).\nEl sender, sempre claríssim i molt fresat (no hi cap altre camí ni possibilitat), segueix uns filferros i va amunt fins un abeurador de vaques a 2070m (recomanada aturada per menjar). Se segueix amunt pel GR i ens un 40’ s’arriba al refugi de Cortalets (lúltim tram té senyals grocs d’una radonnée que volta el refugi. El refugi és gran i té habitacions de 4 i 8 lliteres. Hem pujat uns 1.200 m acumulats.\nEl Canigó és important com a valor simbòlic per als catalans. La seva importància es va consolidar amb la Renaixença, moviment que va revalorar el català i fundà el catalanisme com a pensament d’orgull col·lectiu, que passà a ser un dels més importants símbols nacionals. Dins de l’entorn del massís del Canigó hi trobem els monestirs de Sant Martí del Canigó (alberga la tomba del comte català Guifré II de Cerdanya) i Sant Miquel de Cuixà, al peu de la muntanya. Aquests monestirs es van fundar quan la Catalunya del Nord encara no havia passat a formar part de França.\nEl catalanisme situa al comtat de Rosselló l’origen de Catalunya com a nació. Tot això significa que el Canigó és molt més que una muntanya, més o menys bonica o interessant pels muntanyencs: simbolitza el naixement de la nació i les llengües catalanes. Sens dubte el fet que calgui creuar una frontera política per arribar-hi remarca per als catalans del sud la pèrdua històrica de les comarques de la Catalunya del Nord. El Canigó també ha inspirat el cançoner popular, amb cançons que comencen amb els mots “Muntanyes de Canigó, fresques són i regalades, així com el poema Canigó, de Verdaguer.\nL’endemà vam fer el cim i baixàrem fins Vallmanya un altre cop. Així doncs aquest segon dia vam fer un desnivell possitiu de 700 i una baixada de 1900.\nL’ambient va ser extraordinari aquests dos dies. El dia del cim sortim al matí amb fresca. A la foto es veu la cresta que va cap al cim, al fons, centrada.\nCom que l’Aplec del Canigó és una festa, també hi han pujat amb gegants i hi ha tot de tendes muntades per tal d’acollir a la gentada que hi ha assistit.\nJa pujant amunt les vistes es van fent cada cop més aèries.\nEl Canigó és una muntanya mítica. S’aixeca a la Catalunya Nord envoltat del Conflent, Vallespir i el Ripollès. Al cim hi ha una taula d’orientació i una gran creu, sempre plena de senyeres. El dia de l’Aplec, a més, tothom hi puja feixos de sarments per tal de poder fer el foc de Sant Joan la setmana següent. Aquest foc que es farà és el que serveix per encendre els fanals que molts pobles porten per tal de poder encendre la foguera del seu poble la nit de Sant Joan.\nPublicat dins de Canigó\nDe la Maladeta al Canigó; Curt Wittlin\nPagès Editors (2004)\nFins ben entrat el segle XX els guies eren indispensables al nostre Pirineu. Encara no hi havia mapes fiables, ni descripcions d’itineraris prou detallades. A més la gran majoria d’excursionistes volien anar a avall de bèstia i tots necessitaven provisions. Un guia local, pagès i pastor de professió, podia proveir l’un i l’altre.\nEn les pàgines d’aquest llibre podrem conèixer una quarantena d’homes i dones que van experimentar, temps enrere, alguna aventura als Pirineus. Gràcies a la descripció que ens n’han deixat, la podem refer i reviure avui dia amb la imaginació o sobre el terreny. Llegir el llibre és com caminar per valls i muntanyes en companyia de reis deposats, de grans polítics, d’escriptors famosos, de filòsofs intrèpids, i, sobretot, de gent “normal”, com tu i com jo.\nEls textos aplegats en aquesta interessant antologia mostra, sobretot, qui eren i què feien els forasters que havien anat a descobrir el Pirineu. És sorprenent fins a quin punt podem entreveure el temperament de cada autor en aquests breus extractes. És per la seva edat que tant Flaubert, joveníssim, com la baronessa de Montaran, ja molt gran, es complauen a autoanalitzar-se. Però, durant el Romanticisme, tothom volia descriure les seves sensacions més íntimes. D’altra banda, els excursionistes científics escrivien d’una manera més objectiva, però se’ls hi escapava algun detall humà. Puc afegir que, per exemple, els textos 11 i 12 deixen entreveure les diferències de caràcter dels dos conqueridors de l’Aneto, Txihatxef i Franqueville: l’alpinista rus experimentat i impertorbable, i el francès romàntic més donat a clixés literaris.\nL’autor del recull i de la traducció, Curt Wittlin, és un lingüista i catalanòfil suís que actualment viu al Canadà.\nPublicat dins de Llibres de muntanya\nEtiquetat Canigó, Curt Wittlin, Maldeta


El nutricionista Quinton, René (1866-1925) va començar a utilitzar l'aigua de mar com a nutrient i curatiu. A França fou receptada per la Seguretat Social, i estava inclosa en el vademécum (Dictionnaire Vidal) fins a l'any 1975\nL'aigua de mar és el NUTRIENT més complert que la naturalesa ha creat amb 118 vitamines i minerals que necesitem diariament per enfortir els nostres organs i aparells inmunològics, respiratoris i circulatoris per no enfermar.\nCONSULTA UN EXPERT EN AIGUA DE MARDietistes, nutricionistes, terapeutes, metges, cuiners, ... Vols incorporar l'aigua de mar a la teva dieta? L'equip d'assessors científics d'Aigua de Mar desenvolupa projectes on la talasoterapia forma part de l'esència de la marca. T'assessorem per tot tipus de tractaments especialitzats tant de desintoxicació i depuració com per rendiment físic d'alt nivell mitjançant pautes d'alimentació. Resultats immediats:\nPrevenció i millora de malalties i trastorns: esgotament, depressió, ansietat, al·lèrgies, fibromiàlgia, candidiasis, càncer, restrenyiment, còlon irritable, dermatitis atòpica, ...\nRestauració, equilibri i manteniment del cos i la ment: relaxació, benestar, regeneració cel·lular, hidratació, control de pes, ...


Recomanacions als aficionats del Barça que viatgin a Manchester - FC Barcelona\nHomeClubNotíciesRecomanacions als aficionats del Barça que viatgin a Manchester\nRecomanacions als aficionats del Barça que viatgin a Manchester\nProp de 3.000 seguidors faran costat a l’equip a l’Etihad Stadium, en el partit d’anada dels vuitens de final Després del temporal dels últims dies, la previsió meteorològica és de fred i lleugera pluja però amainarà el vent Els aficionats del Barça estan convocats a Albert Square, just davant de l’ajuntament de Manchester, dimarts a la tarda\nProp de 3.000 seguidors faran costat a l’equip a l’Etihad Stadium / FOTO: ARXIU FCB\nEl Barça jugarà dimarts a Manchester el partit d’anada dels vuitens de final de la Lliga de Campions amb el suport de prop de 3.000 socis, penyistes i aficionats que estaran presents a l’Etihad Stadium, que té una capacitat de 47.726 espectadors. Cal que els seguidors que viatgin ho facin amb roba d’abric i paraigües, tot i que la previsió meteorològica és força tranquil·litzadora en comparació amb els precedents dels últims dies.\nEl fort temporal de pluja i vent que va patir Manchester va obligar a suspendre l’últim partit de la Premier entre el City i el Sunderland, dimecres, però les prediccions apunten a una millora substancial en els propers dies. Pel dimarts 17, el pronòstic és que les mínimes arribin a 4 graus i les màximes a 9, amb forta pluja. Per a l’endemà, el dia estarà núvol, farà una mica més de fred (3 de mínima i 8 de màxima), i a l’hora del partit es preveuen 5 graus i una sensació tèrmica de 3 graus, pot ploure una mica però el vent haurà amainat (14 km/h).\nEls barcelonistes que es desplacin a Manchester han de tenir en compte algunes recomanacions que fa el club anglès. Les portes d’entrada de l’Etihad Stadium obren 90 minuts abans de l’inici del partit i no està permès introduir menjar i begudes a l’estadi ni tampoc, per raons de seguretat, es poden entrar maletes o equipatges de més grandària que DIN A4, així com paraigües d'una mida gran.\nA l’Etihad Stadium es pot arribar en metro (www.metrolink.co.uk), en direcció Droylsden, amb un servei freqüent els dies de partit, en taxi o en autobús, des de la ciutat a Ashton New Road, que es troba a l’extrem sud de l’estadi (www.tfgm.com).\nEstricte codi de conducta\nEl Manchester City també adverteix en la documentació lliurada a tots els socis del Barça que en el club “opera una política de tolerància zero per als aficionats procedents de la zona designada als aficionats de l’equip visitant, que estiguin asseguts en zones reservades als aficionats locals. Qualsevol aficionat de l’equip visitant que sigui identificat dins de la zona de seguidors locals serà expulsat de l’estadi”. Seguint les recomanacions de la UEFA, el City també adverteix que “el comportament que inclou crits, cants o accions com ara racistes, sectàries, homòfobes, sexistes o conductes contràries a la discapacitat és inacceptable”.\nTrobada barcelonista a Manchester\nLa Penya Union Blaugrana de Gran Bretanya ha convocat els socis, penyistes i aficionats desplaçats a la ciutat del nord d’Anglaterra a “fer Barça” en una concentració el mateix dia de partit a les 16.30 h a Albert Square, just davant de l’Ajuntament de Manchester. La penya amfitriona convida a fer un gran clam blaugrana que serveixi com a aperitiu del partit. Cap a les 17.30 h està previst que tots els congregats es desplacin plegats cap a l'Etihad Stadium.


El derbi acaba en taules i les distàncies es mantenen - FutbolCatalunya\nEl derbi acaba en taules i les distàncies es mantenen\nPublicat per: Víctor García 18 de febrer de 2018\nEspanyol i Barça es reparteixen els punts però el Saragossa no aprofita l'oportunitat per apropar-se al líder. A la part baixa canvi de cuer, l'Unificación Bellvitge és ara qui tanca la taula\nVÍCTOR GARCÍA (vga_victor)\nEl derbi acaba en empat (1-1)/ FOTO: RCDE\nLa jornada 24 ens tenia reservat el derbi entre Espanyol i Barça a la Ciutat Esportiva Dani Jarque. Un duel disputat, amb més domini blaugrana però que ha acabat en empat (1-1). Genar Fornés avançava els locals poc després de la mitja hora de partit, però el Barça no trigava ni dos minuts en empatar el matx mitjançant Riqui Puig.\nTot i disposar els dos equips d'ocasions clares, amb pals inclosos i bones actuacions dels porters, ningú ha aconseguit desfer l'empat i els punts s'han repartit.\nL'empat del Barça atorgava l'oportunitat de retallar diferències amb el líder al Saragossa, que aparentment és l'únic equip que pot arribar a lluitar-li el títol al conjunt blaugrana. Tot i això els aragonesos no han estat capaços de superar el Cornellà i s'han deixat dos punts molt importants a casa després d'empatar a un amb els verds, que continuen a mitja taula.\nEls que no ha fallat són Mallorca i Girona, que sí que han obtingut els tres punts. Els balears s'han imposat 0-2 en el derbi mallorquí davant el Manacor i segueixen tercers amb 48 punts.\nUn punt per sota està el Girona. Els blanc-i-vermells s'han desfet 2-0 del Sant Andreu i es mantenen en quarta posició a 10 punts del Barça quan queden 18 en joc. Els andreuencs per la seva part es queden sense sumar i no poden sortir de la zona de descens.\nUna permanència que marca el Gimnàstic Manresa, que ha sumat un punt en el duel de nastiquer davant el Nàstic de Tarragona. L'empat a zero no s'ha desfet i el punt serveix i molt als del Bages per ampliar de forma tímida el marge amb el descens. Els tarragonins arriben als 31 punts i són novens.\nUn dels duels directes a la zona baixa és el que enfrontava el Lleida Esportiu i la Damm i que s'ha resolt amb un triomf vital dels cervesers per 0-2 a terres lleidatanes. Una derrota del conjunt barceloní hauria limitat molt les seves opcions de salvar-se, però els vermells han aconseguit la victòria que comprimeix la zona de descens i priva al Lleida d'assestar un cop important per assegurar la permanència.\nUna jornada que també ens deixa un canvi de cuer. L'Unificación Bellvitge ha perdut per la mínima a casa davant la Peña Deportiva (0-1) i cau al pou de la classificació. Tots dos equips estan empatats a 11 punts però el goal average és favorable al conjunt balear.\nEmpat sense gols també hi ha hagut en el partit entre San Francisco i El Olivar que deixa a tots dos equips setè i sisè respectivament.


El nou corral d’El Mimó, a punt | Life Montserrat\nDurant aquesta tardor s’han finalitzat les obres de construcció d’un corral per a l’única explotació ramadera vinculada al LIFE Montserrat encara pendent d’entrar en funcionament.\nEs tracta d’una nova explotació de cabrum que tindrà la seva base ramadera a la finca d’El Mimó, propietat de l’Ajuntament de Vacarisses, i que pasturarà un ampli sector estratègic per a la prevenció d’incendis a la zona de Puigventós, entre Vacarisses i Olesa de Montserrat.\nEl nou corral s’ha construït amb fusta per millorar la seva integració en el paisatge i s’hi han col·locat canaleres al teulat per poder recollir i aprofitar les aigües pluvials, minimitzant així el consum d’aigua de l’únic pou existent a la finca.\nL’arribada del bestiar està prevista per al febrer de 2018, de manera que l’entrada en ús d’aquesta nova infraestructura serà imminent. El corral està dimensionat per acollir fins a 130 cabres en règim ecològic.


Arbres Singulars (4) El Roure del Senyor Rector1.0\nArbres Singulars (4) El roure del Senyor Rector, el príncep dels roures\nFill del llinatge del roure del Parrac. S'està a la vora del torrent que porta el nom del seu pare. I no mostra cap signe d'aflicció. És allà amb la seva capçada ufanosa i en contacte visual amb els seus, que són nombrosos, i és per això que els humans anomenen el lloc proper La Roureda. Tampoc mostra signes de vanitat: s'està allà voltat d'alzines menudes, galzeran, boixos i arítjols, sense cap afany de protagonisme. A diferència de la majoria d'arbres singulars del massís, aquest roure no ha deixat una plaça buida de vegetació al voltant del seu tronc ni cap rastre de camí al seu pas. Els tres braços que alça, un d'ells doble, són notoris, però segons l'època de l'any gairebé ni es veuen. Fets tots ells, que li han valgut l'anonimat fins fa ben poc, quan uns espeleopringats que volien rescatar l'avenc Subils-Godoy, el van anar a saludar per primer cop. És el príncep dels roures, que va pactar amb els carboners la continuïtat del seu llinatge un cop la febre de la indústria hagués passat. És el roure del Senyor Rector tot i que inicialment el vam batejar com a roure del Pujol de La Mata*. Per trobar-lo haureu de baixar del camí que del collet de la Sabatera va a la Sesta Foréstega i arribar-vos a la llera del torrent del Roure del Parrac i traspassar a l'altra banda. No tot són flors i violes perquè no hi ha camí. Tans sols llambrejos d'uns braços de terra que apunten al cel. Aquí us adjunto un mapa, per si el voleu visitar. Llarga vida al roure!\n* Manel Vives i Noguera ens ha fet veure la conveniència d'aquest topònim que es troba en el recull de topònims del Salvador Cardús, publicat l'any 1928 i on hi figura un roure 'sota la carena de l'Alzina Cremada' (Abril 2020).


Propostes de dinamització de la indústria i del comerç a la comarca del Baix Camp - Alcaldes\nInici COL·LOQUIS ESMORZARS Propostes de dinamització de la indústria i del comerç a la comarca...\n“Cal que les inversions siguin productives, i que els diners que gasten els agents socials tinguin retorn. Cal gastar diners en coses que generin més diners”\nReus 29 de juliol de 2015 – Alcaldes.eu\nPellicer diu que l’Àmbit Territorial conformat per Reus, Tarragona, Cambrils, Salou, la Costa Daurada, etcètera fan que la zona sigui gairebé única a Europa. Esmenta l’aeroport, l’hospital, una potentíssima universitat i uns sectors claus com l’agroalimentari, la cultura o les noves tecnologies, així com una situació climàtica i geogràfica privilegiada i el ressorgiment turístic i industrial… “Cal posar en valor que Reus i el Baix Camp tenen de tot”, i que aquests sectors fan que la comarca sigui més forta.\nEl missatge final del Conseller és clar: la societat és conscient dels canvis que venen en matèria tecnològica, de governança, de consum, etc…. Són canvis radicals. I es pregunta: si tot canvia, perquè no acceptar també que les estructures d’Estat han de canviar. Perquè, afegeix, o canvien les estructures d’Estat, o cap de les reivindicacions que han fet els presents seran ateses.\nArticle anteriorDades d’atur per comarques i municipis corresponents al mes de juliol\nArticle següentEl baròmetre del CIS, a les portades


El Pare Pelegrí torna a Tossa de Mar - Diari de Girona\nEs tanca el pelegrinatge d'enguany amb 668 participants més que l'any anterior\nEl Pare Pelegrí torna a Tossa de Mar David Aparicio\nPare Pelegrí 2018\nAhir diumenge va començar la tornada cap a Tossa de Mar del Pare Pelegrí. A les 7 h, abans de marxar, es va celebrar una Missa on el Pelegrí va entregar el durillo (l'almoina simbòlica que se li va donar dissabte per part de les autoritats tossenques), i va iniciar el camí cap a Tossa, amb alguns dels 1.675 fidels que el van voler acompanyar també en el camí de tornada. Igual que en l'anada, van entrar a Tossa quan es va fer fosc, i es van dur a terme un seguit de rituals que van acabar amb la coneguda exclamació: «S'ha complert el Vot!».\nAmb aquesta exclamació es tanca el pelegrinatge d´enguany, amb 668 participants més que l´any anterior. Entre els participarticipants, ahir s'hi va poder veure alguna cara coneguda, com l´exvicepresident del Parlament de Catalunya, Lluís Corominas, actual parella de l'exdiputada i regidora de Maçanet de la Selva Natàlia Figueras.


Les vendes de SEAT pugen un 14% el primer trimestre, la millor dada des de 2001\nSEAT ha tancat el primer trimestre de l’any amb les majors vendes des de l’any 2001. Els lliuraments mundials de la companyia automobilística han crescut un 14,0% sobre el mateix període de 2016 i han sumat un total de 117.300 vehicles (2016: 102.900) , 14.400 cotxes més. Al març, SEAT ha lliurat 53.200 cotxes, fet que suposa una pujada del 14,4% respecte al mateix mes de l’any passat (46.500). El volum de vehicles venuts al març és el més gran en un sol mes en els últims 17 anys, des de març de 2000.\nEl vicepresident Comercial de SEAT, Wayne Griffiths, ha valorat aquests resultats: “Hem completat el primer trimestre amb unes xifres fins i tot millors que les nostres previsions inicials. Som una de les marques que més creix a Europa i estem satisfets no només pel resultat global sinó perquè l’increment s’està donant de forma bastant homogènia en els nostres mercats gràcies a l’ofensiva de nous models. L’arribada del renovat Lleó ha impulsat les vendes i el nou Ibiza contribuirà positivament a aquests resultats a partir de juny “.\nEspanya llença de les vendes\nLes vendes de la marca s’han accelerat per la sòlida actuació comercial en els cinc principals mercats europeus, amb creixements de dos dígits en tots ells. Espanya encapçala els lliuraments en el primer trimestre de l’any amb 24.700 vehicles venuts (+ 16,6%). Les matriculacions al canal de particulars avancen al voltant d’un 50% en el que va d’any. Al març, el Ateca va ser el vehicle més venut en aquest canal, mentre que l’Ibiza i el León també es van situar entre els cinc primers.\nAlemanya (20.600; + 10,1%) i el Regne Unit (16.800; + 25,2%) segueixen a Espanya, mentre França (6.400; + 12,3%) i Itàlia (5.300; + 17,9%) també pugen per sobre del 10%. El creixement en les vendes de SEAT es trasllada a la resta d’Europa, i Àustria (4.800; + 31,9%) i Suïssa (2.500; + 78,5%) sobresurten per sobre de la resta de mercats amb forts increments. La progressió en dos països clau com Mèxic (6.800; + 11,0%) i Turquia (4.900; + 10,4%) també ha contribuït al resultat global.\nEn el primer trimestre del 2017, SEAT ha renovat el Lleó, el model més venut de la marca, que va arribar als concessionaris al gener. A més, la companyia també ha presentat la cinquena generació de l’Ibiza, que està a la venda des del passat divendres 7 d’abril. En el segon semestre de l’any, SEAT llançarà el nou crossover compacte Arona i, el 2018, la gamma seguirà creixent amb un tercer SUV que se situarà un segment per sobre del Ateca.


La teva privacitat és important per a poniclubcatalunya.cat. En aquesta declaració de privacitat s’explica quines dades personals recopilem dels nostres usuaris i com les utilitzem. T’animem a llegir detingudament aquests termes abans de facilitar les teves dades personals en aquesta web. Els majors de 14 anys podran utilitzar qualsevol funcionalitat on s’ofereixin dades privades sense el previ consentiment dels seus pares o tutors.\nEn cap cas es recopilaran del menor d’edat dades relatives a la situació professional, econòmica o a la intimitat dels altres membres de la família, sense el consentiment d’aquests.\nSi ets menor de 14 anys i has accedit a aquest lloc web sense avisar als teus pares no has de compartir cap informació personal.\nPoniclubcatalunya.cat ha adequat aquesta web a les exigències del Reglament (UE) 2016/679 del Parlament Europeu i del Consell de 27 d’abril de 2016 relatiu a la protecció de les persones físiques (RGPD), la Llei orgànica 3/2018, de 5 de desembre, de Protecció de Dades Personals i garantia dels drets digitals (LOPDGDD), així com amb la Llei 34/2002, d’11 de juliol, de Serveis de la Societat de la Informació i Comerç Electrònic (LSSICE o LSSI).\n-Identitat del Responsable: MIQUEL REVERTER SALA\n-Nom comercial: poniclubcatalunya.cat\n-Adreça: Camí de Vallvidrera, s/n 08960 Sant Just Desvern – Barcelona (España).\n-Correu electrònic: info@poniclubcatalunya.com\nLes dades personals que tractem en poniclubcatalunya.cat procedeixen de:\nQualsevol persona té dret a obtenir confirmació sobre si a poniclubcatalunya.cat estem tractant les seves dades personals.\nEls interessats podran accedir a les seves dades personals, així com a sol·licitar la rectificació de les dades inexactes o, si escau, sol·licitar la seva supressió quan, entre altres motius, les dades ja no siguin necessaris per a les finalitats per les quals van ser recollides. En determinades circumstàncies, els interessats podran sol·licitar la limitació del tractament de les seves dades, i en aquest cas únicament les conservarem per a l’exercici o la defensa de reclamacions.\nEls interessats també tindran dret a la tutela judicial efectiva i a presentar una reclamació davant l’autoritat de control, en aquest cas, l’Agència Espanyola de Protecció de Dades, si consideren que el tractament de les seves dades personals infringeix el Reglament.\nQuan un usuari es connecta a aquesta web per exemple per enviar un correu al titular està facilitant informació de caràcter personal de la qual és responsable poniclubcatalunya.cat. Aquesta informació pot incloure dades de caràcter personal com poden ser la teva adreça IP, nom, adreça física, adreça de correu electrònic, número de telèfon, entre d’altres. En facilitar aquesta informació, l’usuari dóna el seu consentiment perquè la seva informació sigui recopilada, utilitzada, gestionada i emmagatzemada per poniclubcatalunya.cat, només com es descriu en l’Avís Legal i en la present Política de Privacitat.\nA poniclubcatalunya.cat existeixen diferents sistemes de captura d’informació personal i tractem la informació que ens faciliten les persones interessades amb la següent fi per cada sistema de captura (formularis):\nFormulari de contacte: La finalitat és mantenir la comunicació objecte del propi assumpte indicat en el formulari de contacte.\nTambé es recullen altres dades no identificatives que s’obtenen mitjançant algunes cookies que es descarreguen a l’ordinador de l’usuari quan navega en aquesta web, les quals es detallen a la política de cookies.\nPer a gestionar les xarxes socials. poniclubcatalunya.cat pot tenir presència en xarxes socials. El tractament de les dades que es dugui a terme de les persones que es facin seguidores en les xarxes socials de les pàgines oficials poniclubcatalunya.cat es regirà per aquest apartat. Així com per aquelles condicions d’ús, polítiques de privacitat i normatives d’accés que pertanyin a la xarxa social que procedeixi en cada cas i acceptades prèviament per l’usuari de poniclubcatalunya.cat. Tractarà les seves dades amb les finalitats d’administrar correctament la seva presència en la xarxa social, informant d’activitats, productes o serveis de poniclubcatalunya.cat. Així com per a qualsevol altra finalitat que les normatives de les xarxes socials permetin. En cap cas utilitzarem els perfils de seguidors en xarxes socials per a enviar publicitat de manera individual.\nPoniclubcatalunya.cat, no ven, lloga ni cedeix dades de caràcter personal que puguin identificar a l’usuari, ni ho farà en el futur, a tercers sense el consentiment previ. No obstant això, en alguns casos es poden realitzar col·laboracions amb altres professionals, en aquests casos, es requerirà consentiment als usuaris informant sobre la identitat del col·laborador i la finalitat de la col·laboració. Sempre es realitzarà amb els més estrictes estàndards de seguretat.\nPer a contactar en aquesta web es requereix el consentiment amb aquesta política de privacitat.\nPer a oferir serveis estrictament necessaris per al desenvolupament de l’activitat, poniclubcatalunya.cat comparteix dades amb els següents prestadors sota les seves corresponents condicions de privacitat:\nGoogle Analytics: un servei analític de web prestat per Google Inc. una companyia de Delaware l’oficina principal de la qual està en 1600 Amphitheatre Parkway, Mountain View (Califòrnia), CA 94043, els Estats Units (“Google”). Google Analytics utilitza “cookies”, que són arxius de text situats en el teu ordinador, per a ajudar a poniclubcatalunya.cat a analitzar l’ús que fan els usuaris del lloc web. La informació que genera la cookie sobre el seu ús de poniclubcatalunya.cat (incloent la teva adreça IP) serà directament transmesa i arxivada per Google en els servidors dels Estats Units.\nPlataforma web: The WordPress Foundation, amb domicili als EUA. Més informació a: https://wordpress.org (The WordPress Foundation). The WordPress Foundation tracta les dades amb la finalitat de realitzar els seus serveis de plataforma web a poniclubcatalunya.cat.\nEn navegar per poniclubcatalunya.cat es poden recollir dades no identificables, que poden incloure, adreces IP, ubicació geogràfica (aproximadament), un registre de com s’utilitzen els serveis i llocs, i altres dades que no poden ser utilitzades per a identificar a l’usuari.\nEntre les dades no identificatives estan també els relacionats als teus hàbits de navegació a través de serveis de tercers. Aquesta web utilitza els següents serveis d’anàlisis de tercers:\nPoniclubcatalunya.cat es compromet a l’ús i tractament de les dades incloses personals dels usuaris, respectant la seva confidencialitat i a utilitzar-los d’acord amb la finalitat d’aquest, així com a donar compliment a la seva obligació de guardar-los i adaptar totes les mesures per a evitar l’alteració, pèrdua, tractament o accés no autoritzat, de conformitat amb el que s’estableix en la normativa vigent de protecció de dades.\nPoniclubcatalunya.cat no pot garantir l’absoluta inexpugnabilidad de la xarxa Internet i per tant la violació de les dades mitjançant accessos fraudulents a ells per part de tercers.\nRespecte a la confidencialitat del processament, poniclubcatalunya.cat s’assegurarà que qualsevol persona que estigui autoritzada per poniclubcatalunya.cat per a processar les dades del client (inclòs el seu personal, col·laboradors i prestadors), estarà sota l’obligació apropiada de confidencialitat (ja sigui un deure contractual o legal).\nQuan es presenti algun incident de seguretat, en adonar-se poniclubcatalunya.cat, haurà de notificar al Client sense demores indegudes i haurà de proporcionar informació oportuna relacionada amb l’Incident de Seguretat així com es conegui o quan el Client el sol·liciti raonablement.\nCom a usuari, ets l’únic responsable de la veracitat i correcció de les dades que remetis a poniclubcatalunya.cat exonerant a poniclubcatalunya.cat, de qualsevol responsabilitat sobre aquest tema.\nL’usuari declara haver estat informat de les condicions sobre protecció de dades de caràcter personal, acceptant i consentint el tractament dels mateixos per part de poniclubcatalunya.cat en la forma i per a les finalitats indicades en aquesta política de privacitat.\nEl consentiment prestat, tant per al tractament com per a la cessió de les dades dels interessats, és revocable en qualsevol moment comunicant-lo a poniclubcatalunya.cat en els termes establerts en aquesta Política per a l’exercici dels drets ARC. Aquesta revocació en cap cas tindrà caràcter retroactiu.\nPoniclubcatalunya.cat es reserva el dret a modificar la present política per a adaptar-la a novetats legislatives o jurisprudencials, així com a pràctiques de la indústria. En aquests supòsits, poniclubcatalunya.cat anunciarà en aquesta pàgina els canvis introduïts amb raonable antelació a la seva posada en pràctica.\nD’acord amb la LSSICE, poniclubcatalunya.cat no realitza pràctiques de SPAM, per la qual cosa no envia correus comercials per via electrònica que no hagin estat prèviament sol·licitats o autoritzats per l’usuari.\nConforme al que es disposa en la Llei 34/2002 de Serveis de la Societat de la Informació i de comerç electrònic, poniclubcatalunya.cat es compromet a no enviar comunicacions de caràcter comercial sense identificar-les degudament.\nAquest document ha estat actualitzat per última vegada el 13 de gener del 2019.\nDe part de l’equip que formem poniclubcatalunya.cat t’agraïm el temps dedicat a llegir aquesta política de privacitat.


Reclamen la necessitat de la sobirania econòmica contra l’esclavitud del deute | Gràcia Viva\nJuliol 18, 2013 · by graciaviva\t· in Districte de Gràcia, Economia, per la llibertat dels Països Catalans, Política, retallades, Vila de Gràcia, volem el pa sencer.\t·\nL’acte que amb el títol “Sobirania econòmica contra l’esclavitud del deute” va organitzar l’assemblea gracienca d’Endavant el passat dia 12 va aplegar més de 50 persones. en l’acte es va discutir com les polítiques de l’UE i el retorn del deute afecten a la vida dels catalans i catalanes, i la necessitat de la sobirania econòmica pels catalans i catalanes per poder decidir sobre tot el que afecta al futur del nostre poble.\n← REunió oberta per preparar la Diada. independència per canviar-ho tot\nTota la programació de la Festa Major Popular de la #viladeGràcia →


Esther Durán Simón guanya una càmera esportiva per col·laborar en un projecte de recerca de turisme\nL'estudiant de la UdG va participar responent una enquesta online per contribuir en un projecte que investiga la percepció de Colòmbia com a destí turístic\nA Europa, el neolític es va estendre de manera terrestre i progressiva. Tanmateix, un estudi de la UdG, la UB i la Colgate University conclou que a la costa mediterrània occidental el neolític es va expandir vuit vegades més ràpid que a la resta de continent i confirma que les poblacions neolítiques es van desplaçar per mar.\nEl II Fòrum LEQUIA aplega més de 80 professionals interessats en els reptes i les oportunitats de la purificació del biogàs\nEl fòrum va tenir un gran ressò i va aconseguir generar debat i complicitats entre els diversos actors implicats en l’aprofitament del biogàs, un recurs energètic rellevant des del punt de vista mediambiental.\nL’investigador de la UdG Oliver Díaz, millor divulgador del concurs “Somos científicos, ¡sácanos de aquí!”\nL’expert en robòtica de VICOROB és un dels guanyadors del concurs promogut per l’Obra Social “la Caixa” en què 2.000 estudiants han fet preguntes a científics a través de xats per Internet. Oliver Díaz ha estat l’investigador preferit dels joves que han participat a la Zona Carboni.\n“Espais al marge” inicia la seva activitat amb un debat sobre la pràctica cultural i la docència universitària\nLa primera jornada té lloc avui en el marc de les activitats de reflexió sobre el futur dels ensenyaments universitaris d’humanitats a Catalunya promogudes pel Fons Rafael Llussà de la UdG. Dues taules rodones i un dinar debatran sobre la relació entre la pràctica cultural i la docència universitària vinculada a les humanitats.\nUn seminari de la Facultat de Dret reuneix experts internacionals en moviments socials\nRepresentants dels mons acadèmic i polític han dialogat sobre els desafiaments dels moviments socials, les mobilitzacions de la societat i el pas de la protesta a les institucions de ciutadans activistes.\nPàgina 1 de 23Primera Anterior  2 3 4 5 6 7 8 9 10 Següent Última Sobre el web


Feliç 2021 - Veler Onas\nVeler Onas / Feliç 2021\nDiumenge, 24 gener, 2021 | Nova temporada\nPotser és una bestiesa però no me’n puc estar. Fa unes setmanes un amic i tripulant del veler Onas em deia: Toni, tal com van les coses… feliç 2022!! Vam fer-nos un tip de riure i és que l’humor, fins i tot l’humor negre, és un bon antídot al desànim i ajuda a encarar les dificultats. De totes maneres, sóc optimista de mena, i estic segur que en l’any que comença podrem superar aquest malson i anar recuperant de mica en mica la normalitat. Ja falta menys!\nEls darrers vint-i-set anys hem navegat intensament per l’Atlàntic, el Carib i la Mediterrània, hem visitat desenes de països i compartit innumerables vivències amb centenars de tripulants del veler Onas. Com a fidels enamorats del Mare Nostrum l’hem recorregut de punta a punta i de nord a sud. Cada primavera hem navegat fins a l’Egeu, la Mar Jònica, l’Adriàtic o el Tirrè i cada tardor hem tornat cap a l’oest travessant els estrets de Messina, de Bonifaci o el canal d’Elba fins a la nostra base a Catalunya.\nEl 2020 però, de les ventades persistents del temporal Glòria a les nevades exagerades del Filomena, ha estat un any diferent, tan diferent que segurament res tornarà a ser igual. Ara fa un any, ens hauria costat creure que se n’anirien en orris els nostres plans d’arribar a Istanbul i de fer la volta completa a les costes gregues a causa d’una epidèmia mundial, encara no sabíem que se’n deia pandèmia.\nNo hi fa res, ens hi vam sobreposar i el mes d’abril vam elaborar un programa tot nou, més a prop de casa. Ens encanta la costa catalana i les illes Balears, feia massa anys que no hi passàvem la temporada sencera. Menorca és, sense cap dubte, la meva illa preferida, el contrast i varietat dels paisatges de Mallorca és impressionant i Eivissa gairebé buida de traficants, papanates i famosos de pacotilla és una meravella. Espero que en gaudíssiu tant com nosaltres i que les vacances a bord del veler Onas fossin una saludable desconnexió en aquest any tan difícil.\nTampoc podia imaginar que a començaments del 2021 encara no hauríem superat el malson de la Covid 19. Som en plena tercera onada però, amb les restriccions a la mobilitat i les vacunes ja administrant-se al nostre país, és raonable esperar que aviat tornarem a compartir amb els tripulants de l’Onas el plaer de navegar, la passió per la mar i la vida a bord del veler.\nAprofitant l’aturada obligatòria he avançat les feines de manteniment anuals del vaixell: Hem revisat el motor, fa pocs dies vam baixar de l’escar amb el buc net i pintat de nou, i el veler ens ha portat les veles acabades de repassar. Tot a punt per a sortir a navegar. Els darrers mesos he estat treballant en el nou programa de navegació del veler Onas que ja és al web i té algunes novetats importants.\nAquest hivern i primavera reprendrem, des que sigui possible la mobilitat entre municipis, les sortides de cap de setmana i ponts a la Costa Brava, els cursos pràctics de navegació i la setmana santa a les illes Columbretes.\nTenim moltes ganes de fer milles i d’anar més lluny, el mes de juny proposem dues travesses de catorze dies a Còrsega i Sardenya. En la primera etapa creuarem el golf del Lleó fins a Marsella, ancorarem en les cales i illes més boniques de la Provença i navegarem fins al nord de Còrsega. Continuarem cap al sud navegant al peu de les impressionants muntanyes de la costa oest fins a l’estret de Bonifaci, una de les millors zones per a fer creuer a vela del món i que coneixem molt bé. Acabarem el viatge a Olbia, al nord de Sardenya. En la següent etapa anirem fins a Tavolara, un lloc màgic amb una història excepcional, costejarem la desconeguda costa oest de Sardenya i passarem uns quants dies ancorant a les cales salvatges del sud, les millors de l’illa. Des de Carloforte, cruïlla mil·lenària de les rutes mediterrànies emprendrem la llarga travessa de tornada fins a Maó i finalment recalarem a Pollença.\nCom l’any passat, he triat el Port de Pollença com a base per a navegar per les illes Balears durant els mesos de juliol agost i setembre. L’ancoratge és excel·lent, el port segur i la badia, envoltada de muntanyes, impressionant, hi trobem tot el que necessitem per a cada canvi de grup: bugaderia, supermercat, peixateria, ferreteries, botigues de recanvis i és a només 40 minuts de l’aeroport de Palma i al costat del Port d’Alcúdia, amb ferris diaris a Barcelona. A més, quan fem la volta a Menorca, la destinació més sol·licitada pels tripulants de veler Onas, fer base al Port de Pollença ens permet tastar l’experiència de les travesses en alta mar i recordar-nos que el veler no és un apartament davant la platja.\nSi ja coneixes Menorca des del mar i vols fer moltes més milles també farem la volta completa a Mallorca i Cabrera en una setmana (és un viatge intens, navegarem cinc o sis hores cada dia) o, si tens més temps, hi ha dues opcions de catorze dies per a conèixer més relaxadament les costes de Mallorca, Cabrera i Menorca o fer la volta a Mallorca, Cabrera i les Pitiüses.\nAquest estiu proposem com a novetat les estades de vela d’una setmana per a grups. Aquest és el nostre curs més complet en què realitzarem un itinerari d’alta mar enfrontant-nos a situacions reals on caldrà prendre moltes decisions, fer moltes maniobres i posar en pràctica els coneixements adquirits, quan les coses van bé i quan no hi van. Treballarem la navegació, seguretat, meteorologia, motor, ús de la ràdio, l’entorn del veler: el mar i el vent, trimat de veles, l’espinàquer i la navegació nocturna i amb mal temps.\nAquesta temporada l”Ana continuarà fent d’infermera, no és possible prescindir de ningú a la sanitat. El Toni continuarà com a patró del veler Onas, fent la compra i la neteja, com sempre. Els que vinguéreu l’any passat ja vau veure que no me’n surto del tot malament a la cuina però necessitaré que els tripulants em doneu un cop de mà fent de pinxes, rentant plats o preparant les vostres receptes preferides.\nEstem patint a causa de la pandèmia però els humans, com els escarabats, ens adaptem i ho aguantem gairebé tot, ens en sortirem. De moment brindarem amb Mirto de Sardenya, herbes de Mallorca i Gin Xoriguer però guardo a la nevera una botella d’Ouzo molt especial i continuo estudiant per a millorar el meu grec i tornar aviat al país del Tzatziki, la retsina i el Meltemi. Seguirem navegant, compartint viatges, aventures i buscant que s’amaga rere l’horitzó, amb la mateixa il·lusió que fa trenta anys. Si em vols acompanyar.\nDe moment, salut i cuidem-nos.\nCarles\ton 26 gener, 2021 at 08:43\nAquest post és una vacuna contra el pessimisme! Molta sort i bones singladures.\njordi ametller mateu\ton 4 febrer, 2021 at 16:25\nMoltes gracies per les noticies,Toni. Espero tenir la oportunitat de tornar a navegar amb tu aquest estiu


Administratiu | Augé Legal & Fiscal\nEn l’àrea de dret públic, Augé Legal&Fiscal ofereix serveis d’assessorament tant consultiu com contenciós. Aquests serveis es presten tant a clients privats com a entitats del sector públic, en les diferents matèries que tenen més preeminència al nostre país.\nAssistim els nostres clients en matèria de contractes amb l’administració, de la mateixa manera que assessorem sobre el redactat de la legislació a determinats actors públics d’Andorra.\nLa vocació immobiliària i inversora del fundador del nostre grup, ha portat la firma a especialitzar-se en dret urbanístic andorrà, i a defensar els clients en causes judicials que han derivat d’expedients sancionadors o resolucions administratives.\nLa firma s’encarrega de l’assessorament tant a societats privades com al sector públic en la preparació i adjudicació de contractes. Així mateix, oferim la visió i coneixements que tenim en la supervisió de textos legislatius que regulen entitats del Principat d’Andorra com ara els col·legis professionals. I, és clar, també assessorem el client en el procediment de preparació de contractació i execució de contractes públics.\nAugé Legal&Fiscal assisteix en matèria de gestió, planejament i execució urbanística a empreses que necessiten ajuda en aquest àmbit. L’assessorament es fa multidisciplinàriament ja que hi intervenen elements de dret immobiliari, fiscal, administratiu i fins i tot mediambiental.\nAixí, doncs, el nostre grup ha assessorat en el desenvolupament urbanístic de diferents projectes del Principat d’Andorra, de la mateixa manera que en l’actualitat assisteix en la planificació d’un pla d’acció immobiliària d’alt standing de la mà de l’administració del país. Per això, podem elaborar convenis urbanístics, tramitar autoritzacions i llicències urbanístiques i implantar projectes immobiliaris amb èxit.\nTota persona física o jurídica que té un vincle amb l’administració pública d’Andorra pot haver d’afrontar en algun moment un procediment d’inspecció, una resolució d’expulsió o una denegació de renovació del permís de residència\nTota persona amb una propietat immobiliària es pot enfrontar a sancions d’òrgans administratius o veure-s’hi implicada per immissions, per queixes o per presumptes incompliments de la normativa urbanística. Són molt diversos els casos en què l’administració pública pot intervenir i emetre resolucions que condicionin tant individus particulars com societats de capital.\nPer això, l’equip de juristes de la nostra empresa assumeix la defensa tant en la via administrativa com en seu judicial si el litigi no es resol en instàncies prèvies. En aquest sentit, i malgrat la dificultat de revertir decisions de l’administració mateixa en la via administrativa, vetllem per la reducció de les sancions o d’altres implicacions de les mateixes, a efectes d’evitar la via judicial i poder revertir també la situació del client amb més celeritat.


El PP acusa el president del Congrés d'actuar "al servei" del líder socialista i de saltar-se les previsions parlamentàries i constitucionals\nRedacció 23/02/2016 - 12.20 Actualitzat 23/02/2016 - 15.22\nEl president del Congrés, Patxi López, ha decidit avançar un dia el debat d'investidura de Pedro Sánchez. Així doncs, el debat d'investidura començarà el dimarts dia 1 de març, en lloc del dia 2 com estava previst inicialment, després d'acordar-ho la Junta de Portaveus.\nAmb aquesta fórmula, que "ja s'ha utilitzat altres cops", ha dit López, el candidat a ser investit president intervindria davant la cambra baixa el dimarts 1 a la tarda i la resta de l'arc parlamentari ho faria el dia 2 a partir de les nou del matí.\nLópez ha admès que la decisió l'ha pres perquè en el supòsit que "tots els intents erressin" per formar govern, es poguessin fer eleccions el 26 de juny.\n"Garantiríem així que en l'hipotètic cas que hi hagués eleccions caiguessin el diumenge 26 de juny".\nLa intervenció el dia abans de Sánchez, ha explicat el president del Congrés, també permetria els grups preparar-se millor les rèpliques.\nSi el líder del PSOE no aconsegueix ser investit en primera volta amb majoria absoluta, la segona votació seria el 5 de març i només necessitaria majoria simple.\nEl portaveu del PP al Congrés, Rafael Hernando, ha acusat el president del Congrés d'actuar "al servei" del líder socialista i de saltar-se les previsions parlamentàries i constitucionals en fixar la data del debat d'investidura. Per Hernando, el López ha comès un "gravíssim error" amb aquesta decisió "arbitrària" per afavorir el diputat Sánchez i incomplir la llei de la cambra.\nEl debat d'investidura s'avança al dimarts 1 de març


La Salle Figueres munta la I Fira de Robòtica oberta a tota la ciutat - Empordà\nLa Salle Figueres munta la I Fira de Robòtica oberta a tota la ciutat\nS'han dissenyat tallers creatius per franges d'edat i coneixements, a més d'una conferència\nEMPORDA.INFO 24.01.2020 | 08:59\nLa robòtica és un eix vertebrador dels aprenentatges. LA SALLE FIGUERES\nLa robòtica és un eix vertebrador dels aprenentatges.\nL'escola La Salle de Figueres organitza, dissabte 15 de febrer, la I Fira de la Robòtica oberta a tota la ciutat i comarca. El programa de la fira combina els tallers educatius organitzats per franges d'edat o coneixements i interessos dels nens i nenes interessats i una ponència sobre l'aplicació de la robòtica educativa, destinada a professors i professores dels diversos centres educatius i impartida per Elena Jurado, professora de Robòtica Educativa i Electrònica Aplicada i investigadora de La Salle Campus Barcelona.\nPer a poder inscriure's a la fira, cal fer-ho a abans del dia 8 de febrer accedint a la web de La Salle Figueres o a través d'un codi QR que figura en el cartell promocional.\nEl programa d'activitats de la I Fira de Robòtica és aquest:\n10.00 hores: Ponència a càrrec d'Elena Jurado, al teatre de l'escola, amb el títol «La robòtica educativa»\n11.00 hores: Inici dels tallers: Lego Weedo - Lego Mindstorms - Impressores 3D i Arduino.\n13.00 hores Cloenda de la fira\nEls tallers s'adequaran al nivell dels interessats amb la possibilitat de fer un parell de grup per taller; nivell inicial i nivell avançat.\nL'escola La Salle Figueres consolida un projecte transversal amb aquesta matèria com a eix vertebrador de l'aprenentage i eina per aprendre a compartir coneixements. La Salle Figueres té implantada la robòtica a les tres etapes educatives, infantil, primària i secundària amb la col·laboració del Campus de la Universitat Ramon Llull (URL) de Barcelona La Salle i amb EduEnginy.\nLa robòtica s'utilitza com a eina d'aprenentatge per treballar aspectes transversals com el treball cooperatiu, la presa de decisions i afavorir l'assoliment de valors com el companyerisme; a més, amb la robòtica, l'alumne se sent protagonista del seu aprenentatge ja que ha de prendre decisions fet que també afavoreix al desenvolupament de la creativitat.\nA grans trets, els objectiu de la robòtica són desenvolupar el pensament computacional entès com un mitjà de resolució de problemes, trobar una solució als reptes plantejats mitjançant el joc; desenvolupar el pensament creatiu, ja que al plantejar reptes i problemes als alumnes, fomentem en ells la creativitat i la innovació; treballar la percepció espai i temps sent conscients de la correlació d'accions.\nLa Salle Figueres ha celebrat la I Fira de Robòtica.\nPremi per a un equip de Figueres a la First Lego League.


El Prat participa a l'Assemblea general de la xarxa d’Alcaldes i Alcaldesses per la Pau\nInici » Actualitat » Notícies » El Prat participa a l'Assemblea general de la xarxa d’Alcaldes i Alcaldesses per la Pau\nLa xarxa vol promoure el compromís i dinamisme del municipalisme català en l’àmbit de la cultura de pau, la solidaritat i la defensa dels drets humans.\ndimecres, 27 juny, 2018 - 13:45\nS’han aprovat les línies de treball i el pla d’acció per als propers anys.\nEl Prat de Llobregat va participar el passat dilluns, 25 de juny, a la 2a Assemblea general de la xarxa d’Alcaldes i Alcaldesses per la Pau de Catalunya, que va tenir lloc a Granollers.\nLa trobada, a què van assistir alcaldes, alcaldesses, regidors, regidores i tècnics municipals de diferents municipis catalans, va servir per fer seguiment de les activitats realitzades durant l’any 2017 i el primer semestre de 2018, conèixer els resultats obtinguts durant aquests anys i aprovar les línies de treball i el pla d’acció de la xarxa per els propers dos anys. Per part de l'Ajuntament del Prat, hi va participar Anna Martín,  Regidora d'Igualtat, Joventut i Solidaritat.\nEl president de la xarxa i alcalde de Granollers, Josep Mayoral, la presidenta del Fons Català de Cooperació i membre de l’executiva de la xarxa, Meritxell Budó, i el diputat de la Diputació de Barcelona, Jordi Martí, van ser els encarregats de donar la benvinguda i presentar l’assemblea. Mayoral va insistir en la necessitat d’abordar des de l’àmbit local els problemes globals i com el treball en xarxa pot contribuir a la construcció d’una pau més duradora. Martí va anunciar el compromís de la Diputació de Barcelona de seguir donant suport a la xarxa i de romandre al costat dels municipis en aquesta tasca. Per la seva part, Budó va incidir en la importància d’alinear les polítiques municipals als objectius de desenvolupament sostenible, especialment als que interpel·len les ciutats.\nDurant la trobada, es van explicar les diferents activitats que s’han dut a terme durant els darrers anys i les accions que estan previstes per els anys següents, entre les quals cal destacar la propera constitució de la secció europea d’Alcaldes per la Pau, la creació d’una base de dades de materials i recursos d’educació per la pau per els municipis, i la redacció i publicació d’un document marc sobre com incloure la cultura de pau de forma transversal en els plans d’acció local. En l’àmbit internacional, també es va anunciar la celebració de tres trobades europees: el Fòrum Mundial sobre les Violències Urbanes i Educació per la Convivència i la Pau (Madrid), una conferència per analitzar les conseqüències dels conflictes a Europa (Croàcia) i una darrera per conèixer quin és l’estat de les armes nuclears a Europa (Manchester).\nActualment, Alcaldes per la Pau (Mayors for Peace) agrupa més de 7.500 ciutats de 163 països i regions d’arreu del món, que tenen com a objectiu el treball en favor de la pau, el desarmament i especialment l’eliminació de les armes nuclears. A Catalunya, hi ha més de 200 municipis que són membres de la xarxa, una mostra clara de la fortalesa i el dinamisme del municipalisme català en l’àmbit de la cultura de pau, la solidaritat i la defensa dels drets humans.


Polígons industrials espanyols conviden a empreses lleidatanes a traslladar les seves seus fora de Catalunya\nper Redacció dijous, 2 de novembre 2017 - 11:24h | Actualitzat a 03/11/2017 07:55h\nUna de les cartes en què un ajuntament espanyol ofereix incentius a empreses catalanes | LleidaDiari.cat\nEmpresaris catalans han rebut al llarg d'aquest mes d'octubre diverses cartes d'invitació per part de centres de negocis i polígons d'arreu de l'estat espanyol per traslladar-hi la seu social. Es tracta d'uns enviaments fets des d'Astúries, Alacant, Albacete o Sevilla que s'han intensificat en les darreres setmanes, tal com constaten fonts empresarials. En algunes d'aquestes cartes es fa referència explícita a la situació política i s'ofereix una alternativa fora de Catalunya per evitar la «inseguretat jurídica» en aquests «convulsos moments». En altres, l'argumentació es limita a les possibilitats de negoci que, segons asseguren els remitents, pot comportar un trasllat de seu social. Les cambres de comerç de Lleida, Tarragona i Reus també han rebut cartes procedents d'ajuntaments com Sòria o Salamanca.\nEn el cas de la demarcació de Lleida, el president de la Cambra de Comerç, Joan Simó, ha explicat que hi han un parell de cartes de pobles de la província de Sòria en què se'ls demana de fer propaganda entre els empresaris per si volen anar a treballar allà o directament traslladar-s'hi. Simó ha assenyalat que cadascú és lliure de fer el que vulgui però que si algú vol marxar la Cambra no els donarà suport. El president de la Cambra veu aquesta pràctica com una «campanya orquestrada» pel govern espanyol per anar en contra de la independència de Catalunya. Simó ha recordat que Lleida té molt a prop polígons industrials de la Franja de Ponent com el de Fraga i Tamarit de Llitera, on ja hi ha moltes empreses que s'hi han implantat «i no passa res».\nEn aquest sentit cal recordar que han estat desenes d'empreses amb seu a Catalunya que han decidit traslladar les seves seus a causa de la situació política actual. A Lleida, per exemple, en destaca el trasllat de la Bruixa d'Or. A la resta del territori altres accions rellevants han estat les de San Miguel, CaixaBank o Pronovias.\nLes portades d'avui, 2 de novembre